text: Ingredienser.
  30 g vand&lt;br&gt;
  75 g sukker&lt;br&gt;
  40 g glukose&lt;br&gt;
  ½ stang vanilie&lt;br&gt;
  50 g pasteuriserede æggehvider&lt;br&gt;
  1 lille spsk sukker&lt;br&gt;
  100 g marcipan&lt;br&gt;
  175 g flødechokolade eller 67 % mørk chokolade
  Fremgangsmåde.
  Marcipanen rulles ud (med hjælp fra lidt flormelis), så den er omkring 5 mm tyk. Herefter bruges et snapseglas eller noget lignende i størrelse (ca. 35 mm i diameter) til at udstikke bundene. De små bunde vendes i chokolade og stilles på køl.
  Vand, sukker, glukose og vaniliekorn koges uden låg, til en temperatur på 117 °C nåes. (Brug et stegetermometer, det tager omkring 20 min). Æggehviderne piskes næsten stive med 1 spsk sukker. Sukkermassen hældes langsomt over i æggehvidemassen under piskning! Pisk videre i ca. 8 min. Massen sprøjtes på de små bunde. (Hvis man har en sprøjtepose, er det nemmest, ellers kan en frysepose med et lille hul i hjørnet bruges).
  Flødebollerne skal hvile i ca. en time ved stuetemperatur, hvorefter de kan overtrækkes, ved at dyppe dem i smeltet chokolade. Herefter stilles de køligt og kan nydes.